我成日被人問：
「點解有人會買唔存在嘅衫？」
啲衫係唔係存在
你都睇到㗎﹗
數位時裝係真實嘅
存在喺好多虛擬世界度
由基本社交網絡
到已發展俗稱元宇宙嘅虛擬世界
俾人喺以往唔存在嘅形式嚟表現自己
記憶所及
一直都玩緊電腦遊戲
係幫啲遊戲角色着衫
其實幫佢哋着衫
仲享受過幫自己着衫
五年前，我有個實體時裝品牌
但係打機嘅經驗使我
不斷喺度諗：
「點解啲人需要
同點樣着呢啲衫？」
我相信係有個原因嘅
喺 2016 年我研究過
「時尚文化」
嗰啲買賣衫嘅人
成日都賣晒啲衫
喺呢個研究嘅部分
我加入有人群聚集嘅
Facebook 群組
留意到佢哋通常買啲衫
淨係為影幾張相
放喺社交平台就算
然後佢哋就賣返出去
佢哋係唔想擁有、唔再需要啲衫
只係想喺網上穿起件衫嚟表現吓自己
噉做係對我好有意義
由於呢個年代嘅人
喺虛擬世界入面
有朋友、同輩、仲有偶像
我哋想喺嗰度表現自己
就噉我開始嘗試
依家嘅數位時裝喇﹗
仲經營首個直接面向客戶
數位時裝品牌
同間時裝科技公司
我哋上年先正式成立
啲增長完全套用唔到
喺傳統時裝模式
我哋除咗自己設計
仲定期同最知名嘅時裝品牌合作
同 Carolina Herrera
做過一條 catwalk 時裝裙
仲研發咗個 app
喺電話可用增強現實模式着呢條裙
另外同 Jean Paul Gaultier
做咗屬於佢哋高級時裝嘅作品
我哋有間旗艦店喺 Decentraland ：
用家擁有嘅創作元宇宙
唔淨只得我哋
例如喺 Demat
非同質化代幣市場
有賣緊認證嘅數位時裝產品
佢哋通常一發佈就好快賣晒
對我同對好多人
遊戲係通往數位時裝嘅途徑
名牌奢侈品正係
急切試圖進入呢個市場
Balenciaga 同 Fortnite 合作過
曾經喺 Roblox
賣出比現實更值錢嘅 Gucci 袋
Fortnite 賣出超過
20 億美元皮膚同遊戲獎勵內容
用喺遊戲角色嘅裝扮
但認為創造數位時裝又快又容易
就係一種錯覺
我哋其實成日都要跟返實體時裝嘅規矩
試想下冇電腦嘅年代
用人手整出啲海報
當類似 Adobe Photoshop
軟件面世後
佢哋覺得整張海報
會又快又容易
但係好明顯係唔啱啦﹗
由於科技係提供新嘅可能性
同取代過時嘅準則
仲代替咗喺實體空間嘅大部分開發
我哋揀咗用電腦做
過程都係一樣
只係用唔同嘅工具
到最後
所有嘢都去返錯綜複雜
一個拼合或者概念
例如
唔理用咩方法
整件基本 T 恤
同高級連身裙
都存在好大分別
數位時裝某程度迫使你探索更多
你喺虛擬空間度
仲需要實體 T 恤咩？
你可借助數位時裝
用最純粹形式體驗時裝
冇任何功能性嘅障礙
你唔需要兩隻袖
甚至唔需要你啲手
數位時裝唔係代替品
係革命性嘅進步
我哋依家開始緊嘅新時代
數位服裝將會增添咗
現實服裝嘅層次
你即時可選擇
將佢 show 俾邊啲人睇
喺同一時間著唔同嘅衫
同埋用最先進嘅科技
好似係擴增實境又或者係虛擬實境
佢唔單止可以喺唔同環境度表現自己
係零浪費同可以包容所有用戶
唔論佢哋咩性別
身形同種族
我嚟自克羅地亞：
完全唔喺時裝地圖入面
但係我公司被認為係時裝界嘅先峰
當我哋開始時
係頭幾間嘅開創公司
嗰陣時，圍繞我哋
出現咗全新不斷發展嘅
數位時裝市場
將會變得好龐大
但係從我嘅經驗嚟睇
冇人知道會變得有幾大
答案好簡單
科技通常幾可級增長
虛擬世界亦都係一樣
總要有人幫虛擬人物著衫㗎﹗
多謝